标题：675年
中国纪年
675年，唐高宗天皇大圣大弘孝皇帝上元二年
历史年表
公元675年，唐高宗患的风眩症更厉害了，便与大臣们商议，准备让武后（则天）摄政。宰相郝处使谏道：“陛下奈何以高祖、太宗之天下，不传之子孙而委之天后乎！”唐高宗因而暂时停议。
黄岩历史悠久，新石器时代就有人类在此繁衍生息，唐上元二年（公元675年）始置永宁县，天授元年（公元690年）改名黄岩。
公元675年，（唐上元二年），鄯善城改名石头镇，（又称典合城），隶沙州所辖，公元785年至906年（唐贞元年至唐末），石头城沦为吐蕃所统治。
唐朝初步的反击立时奏效，上元元年（公元674年）十一月，于阗王伏闍雄来朝。上元二年（公元675年）以于阗国为毗沙都督府，分其境内为十州，以于阗王尉迟伏闍雄为毗沙都督，在瓦解吐蕃同盟的同时逐渐恢复在西域的统治。
温州历史，唐高祖武德五年(公元622年)置东嘉州，高宗上元二年(公元675年)置温州，自此历1300余年，州名无改，州境亦无大变。
唐上元二年（公元675年）在和田设毗沙都督府，置十州，后晋册封李圣天为大宝于阗国国王。
以于阗为毗沙都督府，于阗王为都督。刘仁轨破新罗兵，新罗王金法敏遣使“谢罪”。高宗风眩更严重，议使天后摄知国政，因中书侍郎同三品郝处俊谏而止。时天后引文学之士元万顷等编书，并参决奏疏，以分宰相之权。诸人由宫城北门出入，不经南衙（唐官衙在宫城之南）时称“北门学士”。太子弘死，时人传系天后毒死，立天后子贤为太子。
历史大事
置毗沙都督府
于阗王尉迟伏阇雄击吐蕃有功，上元二年（六七五）正月二十一日，唐遂在于阗置毗沙都督府，以伏阇雄为都督。府初管蕃州五，后析州为十。府属安西都护府管辖，在安西都护府西南二千里。
龟兹王入贡
上元二年（六七五）正月二十五日，龟兹王白素稽来献银颇罗。十二月，又献名马。龟兹于咸亨元年（六七0）被吐蕃攻陷，本年两次入贡，可见吐蕃控制龟兹乃至西域之野心受挫。
吐蕃论吐浑弥来请和
上元二年（六七五）正月二十六日，吐蕃遣大臣论吐浑弥来唐请和，并请与吐谷浑复修和好，高宗不许。吐蕃自咸亨元年（六七0）攻陷安西四镇，一度在西域称霸。然上元元年（六七四）于阗王来朝唐廷，二年，唐在于阗置毗沙都督府，是年龟兹王亦来朝入贡，唐于上元中（六七四至六七六）并在疏勒置疏勒都督府，焉耆置焉耆都督府，吐蕃控制西域的野心受到挫折，于是来唐请和。
议使武后摄政
麟德元年（六六四）诛上官仪后，高宗每视朝，武后皆垂帘于御座后，预闻政事。高宗晚年风眩日重，不能听朝，政事皆决于武后。上元二年（六七五）三月，高宗议使武后摄知国政。中书侍郎同三品郝处俊谏曰：“天子理外，后理内，天之道也。陛下怎能以高祖、太宗之天下委天后而不传子孙！”中书侍郎李义琰亦谏之，乃止。
置北门学士
上元二年（六七五），武后欲摄政，遭宰相强烈反对，乃置北门学士，助己在禁中决策，抗衡外朝大臣。北门学士皆当时文学之士，五、六品中级官员，有左史刘讳之、范履冰、苗神客、右史周思茂、胡楚宾，著作郎元万顷。彼等以北门学士之衔，出入禁中，一则帮武后编修书籍，撰《列女传》、《臣轨》、《百僚新戒》、《乐书》，凡千余卷；一则参决朝廷奏议及百司表疏，拟分宰相之权。其时武后尚未独揽大权，国家大事仍由外朝讨论决定，北门学士品级较低，无资格出席政事堂会议，只能通过武后间接影响国家决策，亦无法干预宰相行政之权，所以分宰相之权程度有限，实际只是以“文词”分割中书出令权，具有明显宫官秘书性质。其后，武则天临朝称制，独揽大权，利用酷吏清除朝廷反对势力，北门学士乃完全失去作用。
周王显妃赵氏被害死
赵氏京兆长安人。祖绰，右领军将军。父镶，左千牛将军。母，高祖第七女常乐公主。中宗李显为英王（后改周王）时，纳赵氏为妃。高宗待常乐公主颇厚，武后不喜，迁怒于赵氏。上元二年（六七五）四月七日，幽闭赵氏于内侍省，扃键宰谨，日给生食料。看守者视炊烟数日不出，开门视之，死尸腐矣。中宗嗣位后，神龙元年（七0五）赠赵氏为恭皇后。中宗卒，以韦后不臣，不宜祔葬，赠赵氏和思皇后，行招魂祔葬之礼（其时不知赵氏瘗所）。赵氏父镶，上元二年亦自定州刺史贬为括州刺史，公主随镶去括州，绝其朝谒。及武则天临朝，越王贞起兵反，镶为寿州刺史，许以率兵相应，长乐公主积极赞助。贞败，镶与公主伏诛。中宗时赠镶左卫大将军。
太子弘死
上元二年（六七五）四月二十五日，太子弘暴卒于合璧宫，年二十四。弘乃唐高宗第五子，母武后。永徽四年（六五三）始封代王。显庆元年（六五六）立为皇太子。弘仁孝谦谨。曾读《春秋左氏传》，见楚世子商臣弑君，叹而释卷曰：“不忍闻此事。”改读《礼记》。龙朔元年（六六一），令中书令太子宾客许敬宗，及许圉师、上官仪、杨思俭等编《瑶山玉彩》成，凡五百卷，博采古今文集，摘英词丽句以类编排。总章元年（六六八）二月十四日，释奠于国学，请赠颜回太子少师，曾参太子少保，皆见纳。又谏止配没征高丽逃亡军士之妻。咸亨三年（六七二）监国于京师，令给米济乏食之兵士。高宗甚爱太子，曰弘仁孝，宾礼大臣，未曾有过。然武后时欲逞己之志，弘之奏请，数迕其意，失爱于后。时弘见义阳、宣城二公主因母萧妃得罪，幽于掖庭，年逾三十不嫁，奏请出降，高宗许之，武后怒。既而弘暴死，时人以为武后鸩之。高宗诏谥为孝敬皇帝，亲为之制《睿德纪》，并书于石。将营恭陵，百姓厌役，投石散去。中宗时，以弘号义宗，玄宗开元六年（七一八）停。弘纳右卫将军裴居道女为妃，中宗时追赠为哀皇后。
雍王贤立为皇太子
太子弘既死，上元二年（六七五）六月五日，立雍王贤为皇太子。贤字明允高宗第六子，母武后。贤容止端雅，少为帝所爱。性夙敏，读《尚书》、《礼记》、《论语》等一览不忘。永徽六年（六五五）封潞王。显庆元年（六五六）授岐州刺史，加雍州牧，幽州大都督。龙朔元年（六六一）徙封沛王，加扬州大都督。咸亨三年（六七二）更名德，徙封雍王，授凉州大都督。上元元年（六七四）依旧名贤。
奉先寺建成
咸亨三年（六七二），高宗敕于洛阳龙门山凿卢舍那佛大像，武后捐二万贯脂粉钱助之，历时四年，上元二年（六七五）竣工，此即奉先寺。寺共有卢舍那佛、弟子、菩萨、力士等十一尊雕像。主佛卢舍那高八十五尺，台座高十尺，面容丰腴饱满，乃唐代凿造第一个大佛像。两旁弟子各具神态，整个布局严谨，刀法圆熟，为龙门石窟中规模最大的露天大龛。竣工之后，武后亲率朝臣参加卢舍那佛“开光”仪式。
弘忍禅师卒
弘忍俗姓周，蕲州黄梅（今湖北）人。七岁从禅宗四祖道信出家。年十三，正式剃度为僧。忍日间劳动，夜间静坐习禅，恬淡自居。道信常以顿渐之旨试之，弘忍闻言察理，皆得要领。道信以弘忍可教，悉以其道授之。永徽三年（六五一）传以法衣。同年九月，道信圆寂。弘忍承之，成为禅宗第五祖。禅宗初祖至三祖，一衣一钵，随缘而住，至道信始聚僧而居。弘忍亦以学道宜山居，远离嚣尘，遂居黄梅东山。僧徒有七百余，时称东山法门。弘忍传法不出文记，只口说玄理，默授与人。有及门弟子二十五人，其中大弟子十人，以神秀与惠能为最有名。弘忍上元二年（六七五）圆寂，年七十四。弘忍门人弘化范围广远，东山法门传播全国，禅宗因此发展成为一大宗。其后神秀主渐悟之说，传法于北方，形成北宗。惠能主顿悟之说，传法于南方，形成南宗。
王勃卒
勃字子安，绛州龙门（今山西稷山县）人。祖通，以大儒名，门人私谥为“文中子”。勃六岁善文辞，九岁读颜师古注《汉书》，摘其失，成《指瑕》篇。为文构思无滞，词情英迈，与杨炯、卢照邻、骆宾王号称初唐四杰，而勃诗文最具特色。兄勔、勮皆有才华，时人又称王氏三珠树。麟德初（六六四），勃年未及冠，对策高第，授朝散郎。乾封初（六六六），上《宸游东岳颂》、《乾元殿颂》，沛王贤召署府修撰。诸王斗鸡，勃戏作《檄英王鸡文》，高宗怒，斥其出府。后补虢州参军。勃匿一犯罪官奴，惧事泄，杀之灭口，事发当诛，遇赦除名。勃父福畤，本雍州司户参军，受勃牵连，左迁交趾令。上元二年（六七五），勃往交趾（今越南河内西北）探父，渡南海堕水而卒，年二十八。勃作文腹稿，先磨墨、酣饮、被复面卧，后起而援笔成篇，不易一字。曾补祖父通有录无书之著作二十五篇。己著有《周易发军》五卷，《次论语》十卷，《千岁历》，《舟中纂序》五卷，《王子安集》十六卷（一说《王勃集》三十卷）。其文以《滕王阁序》传诵最广。
通鉴记载
高宗天皇大圣大弘孝皇帝中之下上元二年（乙亥，公元六七五年） 
春，正月，丙寅，以于阗国为毗沙都督府，分其境内为十州，以于阗王尉迟伏阇雄为毗沙都督。 
辛末，吐蕃遣其大臣论吐浑弥来请和，且请与吐谷浑复修邻好；上不许。 
二月，刘仁轨大破新罗之众于七重城，又使靺鞨浮海略新罗之南境，斩获甚众。仁轨引兵还。诏以李谨行为安东镇抚大使，屯新罗之买肖城以经略之，三战皆捷，新罗乃遣使入贡，且谢罪；上赦之，复新罗王法敏官爵。金仁问中道而还，改封临海郡公。 
三月，丁巳，天后祀先蚕于邙山之阳，百官及朝集使皆陪位。 
上苦风眩甚，议使天后摄知国政。中书侍郎同三品郝处俊曰：“天子理外，后理内，天之道也。昔魏文帝着令，虽有幼主，不许皇后临朝，所以杜祸乱之萌也。陛下奈何以高祖、太宗之天下，不传之子孙而委之天后乎！”中书侍郎昌乐李义琰曰：“处俊之言至忠，陛下宜听之。”上乃止。 
天后多引文学之士著作郎元万顷、左史刘祎之等，使之撰《列女传》、《臣轨》、《百僚新戒》、《乐书》，几千馀卷。朝廷奏议及百司表疏，时密令参决，以分宰相之权，时人谓之北门学士。祎之，子翼之子也。 
夏，四月，庚辰，以司农少卿韦弘机为司农卿。弘机兼知东都营田，受诏完葺宫苑。有宦者于苑中犯法，弘机杖之，然后奏闻。上以为能，赐绢数十匹，曰：“更有犯者，卿即杖之，不必奏也。” 
初，左千牛将军长安赵瑰尚高祖女常乐公主，生女为周王显妃。公主颇为上所厚，天后恶之。辛巳，妃坐废，幽闭于内侍省，食料给生者，防人候其突烟，已而数日烟不出，开视，死腐矣。瑰自定州刺史贬括州刺史，令公主随之官，仍绝其朝谒。 
太子弘仁孝谦谨，上甚爱之；礼接士大夫，中外属心。天后方逞其志，太子奏请，数迕旨，由是失爱于天后。义阳、宣城二公主，萧淑妃之女也，坐母得罪，幽于掖庭，年逾三十不嫁。太子见之惊恻，遽奏请出降，上许之。天后怒，即日以公主配当上翊卫权毅、王遂古。己亥，太子薨于合璧宫，时人以为天后鸩之也。 
壬寅，车驾还洛阳宫。五月，戊申，下诏：“朕方欲禅位皇太子，而疾遽不起，宜申往命，加以尊名，可谥为孝敬皇帝。” 
六月，戊寅，立雍王贤为皇太子，赦天下。 
天后恶慈州刺史杞王上金，有司希旨奏其罪；秋，七月，上金坐解官，澧州安置。 
八月，庚寅，葬孝敬皇帝于恭陵。 
戊戌，以戴至德为右仆射，庚子，以刘仁轨为左仆射，并同中书门下三品如故。张文瓘为侍中，郝处俊为中书令，李敬玄为吏部尚书兼左庶子，同中书门下三品如故。刘仁轨、戴志德更日受牒诉，仁轨常以美言许之，至德必据理难诘，未尝与夺，实有冤结者，密为奏辨。由是时誉皆归仁轨。或问其故，至德曰：“威福者人主之柄，人臣安得盗取之！”上闻，深重之。有老妪欲诣仁轨陈牒，误诣至德，至德览之未终，妪曰：“本谓是解事仆射，乃不解事仆射邪！归我牒！”至德笑而授之。时人称其长者。文瓘时兼大理卿，囚闻改官，皆恸哭。文瓘性严正，诸司奏议，多所纠驳，上甚委之。